Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17790

g) Minden állam számára, amely a kivizsgáláshoz tájékoztatást, jelentős segítséget, vagy szakértőket biztosított. A zárójelentés közzététele 6.5 Balesetek megelőzése érdekében a balesetet, vagy eseményt kivizsgáló állam a lehető leghamarabb adja ki a zárójelentést. 6.6 Ajánlás.- a kivizsgáló állam a lehető leghamarabb adja ki a zárójelentést és ha lehet az eseménytől számított 12 hónapon belül. Ha a jelentés nem adható ki 12 hónapon belül, akkor a kivizsgáló állam az eset minden évfordulóján időközi jelentést adjon ki, részletezve a kivizsgálás előrehaladását, illetve a felmerült biztonsági kérdéseket. 6.7 Az 5700 kg maximum tömeget meghaladó légijármű baleset, vagy esemény esetében, ha a kivizsgáló állam erről zárójelentést adott ki, akkor a zárójelentés egy példányát köteles a Nemzetközi Polgári Repülési Szervezet részére megküldeni. Megjegyzés.- Minden esetben amikor az gyakorlatilag lehetséges, az ICAO-nak küldendő zárójelentést a szervezet egyik munkanyelvén készítsék a Függelékben mutatott formában. Biztonsági ajánlások 6.8 A kivizsgáló állam hatósága, ha a baleset, vagy az esemény kivizsgálás bármely szakaszában kívánatos, hogy ajánlást tegyen az illetékes hatóságok részére, ideértve más államok hatóságait is, köteles ajánlást tenni minden olyan óvintézkedésről, amelyet hasonló esetek megelőzése érdekében azonnal meg kell tenni. 6.9 A balesetet, vagy eseményt kivizsgáló állam hatósága –amikor megfelelő- a kivizsgálásból eredő minden biztonsági ajánlást küldjön meg minden érintett állam baleset kivizsgáló hatóságának és, ha ICAO dokumentum érintett az esetben, akkor küldje meg az ICAO-nak is. 2007/70/II. szám Megjegyzés.- ha a zárójelentés az ICAO-nak címzett biztonsági ajánlást tartalmaz, mert ICAO dokumentum érintett az esetben, akkor az ilyen zárójelentést kisérő levéllel kell kiegészíteni, amely körvonalazza a javasolt konkrét lépéseket. A BIZTONSÁGI AJÁNLÁST KÉZHEZ VEVŐ ÁLLAM FELELŐSSÉGE Biztonsági ajánlás vételekor teendő lépések 6.10 A biztonsági ajánlást vevő állam a javaslatot tévő államot tájékoztassa a megtett, illetve megfontolás alatt álló lépésekről, illetve annak okáról, ha nem tesz lépéseket. Megjegyzés.- e szabványban semmi sem szándékozik akadályozni a kivizsgáló államot abban, hogy biztonsági ajánlástól eltérő megelőző intézkedésekre tegyen javaslatot. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes